paragraph_text: Tycho Brahe (Knutstorp borg, Skåne, 14. prosinca 1546. – Prag 24. listopada, 1601.), danski astronom i znanstvenik. Za života je bio poznat i kao astrolog i alkemičar. Sagradio zvjezdarnice Uraniborg i Stjerneborg u Danskoj i Benátky nad Jizerou u Češkoj, u kojima je predteleskopska astronomska mjerenja usavršio do najveće točnosti. Kako bi rezultate astronomskih mjerenja uklopio u teorijski okvir, osmislio je novi sustav svijeta. U tom se sustavu Zemlja i dalje nalazila u središtu svemira, no planeti su se gibali oko Sunca, koje je zajedno s njima obilazilo oko Zemlje. Istraživao je Mjesečevo gibanje, opažao supernovu 1572. u zviježđu Kasiopeji (Tychova supernova ili SN 1572), pa je u djelu O novoj zvijezdi (lat. De nova stella, 1573.) opovrgnuo Aristotelovu tvrdnju nepromjenljivosti nebeske sfere. Proučavajući komet iz 1577., utvrdio je da se nalazi dalje od Mjeseca te pobio mišljenje kako su kometi atmosferske pojave. Njegova opažanja planeta, posebno Marsa, omogućila su Kepleru, koji mu je neko vrijeme asistirao, da utvrdi svoje zakone gibanja planeta.<ref> Brahe, Tycho, "Hrvatska enciklopedija", Leksikografski zavod Miroslav Krleža, www.enciklopedija.hr, 2015. Tycho Brahe je najveći astronom-praktičar u povijesti. Tokom 20 godina svaku večer je provodio zabilježavajući položaje zvijezda. Uz pomoć njegovog rada Johannes Kepler je pokazao da se planeti gibaju po elipsama, a ne kružnicama.